ผู้ว่าราชการกรุงเทพมหานคร นำพุทธศาสนิกชนผู้มีจิตศรัทธาในพระพุทธศาสนา ถวายข้าวมธุปายาส เนื่องในวันวิสาขบูชา เพื่อความเป็นสิริมงคลให้กับชีวิต
ผู้ว่าราชการกรุงเทพมหานคร นำพุทธศาสนิกชนผู้มีจิตศรัทธาในพระพุทธศาสนา ถวายข้าวมธุปายาส เนื่องในวันวิสาขบูชา เพื่อความเป็นสิริมงคลให้กับชีวิตพลตำรวจเอก อัศวิน ขวัญเมือง ผู้ว่าราชการกรุงเทพมหานคร เป็นประธานในพิธีถวายมหาสังฆทานข้าวมธุปายาส หรือ ข้าวทิพย์ เนื่องในวันวิสาขบูชา ที่ศาลาปฏิบัติธรรมสมเด็จพระพุทธชินวงศ์สภา วัดพิชยญาติการามวรวิหาร เขตคลองสาน ที่มี สมเด็จพระพุทธชินวงศ์ เจ้าอาวาสวัดวัดพิชยญาติการามวรวิหาร (วัด-พิด-ชะ-ยาด-กา-ราม-วอ-ระ-มะ-หา-วิ-หาน) เป็นประธานฝ่ายสงฆ์ ขณะเดียวกัน มีพุทธศาสนิกชนพร้อมใจกันแต่งกายด้วยชุดสุภาพสีขาวเข้าร่วมพิธี และร่วมถวายข้าวมธุปายาสด้วยจำนวนมาก โดยการถวายข้าวมธุปายาส เป็นการระลึกถึง สมเด็จพระสัมมาสัมพุทธเจ้าก่อนที่จะตรัสรู้ 1 วัน ซึ่งถือเป็นการถวายเป็นพุทธบูชา เทิดทูนพระเกียรติคุณด้วยความกตัญญูกตเวทิตาธรรม และเพื่อความเป็นศิริมงคลให้กับชีวิตนางสาว อุบลรัตน์ พะละสม อายุ 41 ปี เป็นผู้มาร่วมพิธีเปิดเผยว่า รู้สึกซาบซึ้งใจที่มาร่วมทำบุญในพระพุทธศาสนา ซึ่งในวันนี้ตั้งใจมาทำบุญและจะร่วมปฎิบัติธรรม// เสียง //ด้านนางสาว ฐิตารีย์ บุญประเสริฐพล อายุ 60 ปี เปิดเผยว่า ตั้งใจมาร่วมทำบุญกับเพื่อนเพื่อสะสมบุญ ให้เกิดความเป็นสิริมงคลให้กับชีวิตและครอบครัวเช่นกัน// เสียง //ทั้งนี้ ภายในช่วงเช้าจะมีการฟังเทศน์  ทำบุญถวายมหาสังฆทานข้าวมธุปายาสและปฏิบัติธรรมตลอดวัน และในช่วงเย็นวันนี้ จะมีพิธีเวียนเทียนตามหลักของพระพุทธศาสนา